《送胡樾冈少司徒六载考绩之京》
明代·湛若水

见君廿载前，倾盖湖西东。重逢每追想，惚惚如梦中。

君才本明哲，所志在事功。足迹亘南北，威声动虏戎。

功成尚久次，六七阅春冬。手持经济策，于以献重瞳。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。